

**S**&**D**

**ΚΟΙΝΟΒΟΥΛΕΥΤΙΚΗ ΟΜΑΔΑ ΠΑΣΟΚ ΣΤΟ ΕΥΡΩΠΑΙΚΟ ΚΟΙΝΟΒΟΥΛΙΟ**

**Γραφείο ευρωβουλευτή Νίκου Παπανδρέου**

**ΤΟΜΕΑΣ ΕΠΙΚΟΙΝΩΝΙΑΣ**

**ΔΕΛΤΙΟ ΤΥΠΟΥ**

Στρασβούργο, Τετάρτη 14 Ιουνίου 2023

**Γιακόβ Μιλάτοβιτς,Πρόεδρος Μαυροβουνίου, σε Νίκο Παπανδρέου: Θέλουμε τα Δυτικά Βαλκάνια Μέλος της ΕΕ, καθώς αυτό θα εγγυηθεί τη σταθερότητα και την ευημερία της περιοχής.**

Τα παραπάνω τόνισε ο **Γιακόβ Μιλάτοβιτς, Πρόεδρος του Μαυροβουνίου,** στο **Νίκο Παπανδρέου** που συναντήθηκε μαζί του με την Αντιπροσωπεία παρατηρητών του Ευρωκοινοβουλίου για τις βουλευτικές εκλογές στο Μαυροβούνιο.

Υπενθυμίζεται ότι το Ευρωπαϊκό Κοινοβούλιο όρισε τον ευρωβουλευτή και επικεφαλής της Κοινοβουλευτικής Ομάδας του ΠΑΣΟΚ στο ΕΚ επικεφαλής της Αντιπροσωπείας παρατηρητών του Ευρωκοινοβουλίου για τις βουλευτικές εκλογές στο Μαυροβούνιο.

Τα θέματα της συζήτησης με τον Πρόεδρο ήταν η ευρωπαϊκή πορεία του Μαυροβουνίου και οι βουλευτικές εκλογές, τις οποίες παρακολούθησαν οι ευρωβουλευτές ως παρατηρητές.

Ο Πρόεδρος **Μιλάτοβιτς** επεσήμανε ότι αυτή είναι η τρίτη εκλογική διαδικασία στο Μαυροβούνιο σε πολύ σύντομο χρονικό διάστημα και ότι αναμένει το σχηματισμό ενός φιλοευρωπαϊκού κοινοβουλίου και κυβέρνησης που θα συνεχίσει τη διαδικασία εκδημοκρατισμού στο Μαυροβούνιο. Εκτίμησε ότι το κράτος αντιμετωπίζει μεγάλες προκλήσεις, αλλά ότι κινείται προς τη σωστή κατεύθυνση. Τέλος επεσήμανε ότι στόχος είναι όλα τα Δυτικά Βαλκάνια να γίνουν μέρος της Ευρωπαϊκής Ένωσης, καθώς αυτό θα εγγυηθεί τη σταθερότητα και την ευημερία της περιοχής.

Ο επικεφαλής της Αντιπροσωπείας του ΕΚ **Νίκος Παπανδρέου** δήλωσε ότι η ενταξιακή πορεία του Μαυροβουνίου προς την Ευρωπαϊκή Ένωση «είναι μια φιλόδοξη προσπάθεια που αξίζει την υποστήριξή μας. Η ένταξή του θα ενισχύσει τις δημοκρατικές δομές, το κράτος δικαίου και την πολιτική σταθερότητα στο Μαυροβούνιο και θα προσφέρει τη δυνατότητα να επωφεληθεί από τα οφέλη της ευρωπαϊκής ολοκλήρωσης. Εκφράζω την πλήρη υποστήριξή μου για την ενταξιακή του πορεία καθώς και των Δυτικών Βαλκανίων. Δεσμεύομαι να υποστηρίξω αυτήν την προσπάθεια με κάθε τρόπο που μπορώ.»

Στη συνέντευξη τύπου που παραχώρησε η αντιπροσωπεία του ΕΚ μετά τις εκλογές ο κ. Παπανδρέου επεσήμανε ότι οι εκλογές διεξήχθησαν σε ένα πολύ καλό κλίμα και η στήριξη του νέου Κοινοβουλίου στη μελλοντική Κυβέρνηση είναι απαραίτητη προκειμένου αυτή να κάνει τις πολυαναμενόμενες μεταρρυθμίσεις. Οι μεταρρυθμίσεις είναι εφικτές τόνισε όταν υπάρχει ένα σταθερό και συναινετικό πολιτικό περιβάλλον, ένας πολιτικός χώρος όπου οι κομματικές διαφορές δεν θα αποτελούν εμπόδιο στην αναπτυξιακή πορεία της χώρας.

Ο ευρωβουλευτής του ΠΑΣΟΚεκ μέρους του Ευρωπαϊκού Κοινοβουλίου μαζί με τους ευρωβουλευτές Ryszard CZARNEKI, ECR, Πολωνία και Róża THUN UND HOHENSTEIN, RENEW, Πολωνία μετέβησαν στο Μαυροβούνιο την Πέμπτη 8 μέχρι την Τρίτη 13 Ιουνίου ως παρατηρητές του Ευρωκοινοβουλίου για να παρακολουθήσουν τις βουλευτικές εκλογές, την ομαλή διεξαγωγή τους και να διαπιστώσουν αν συμβαδίζουν με το κράτος δικαίου. Το Ευρωκοινοβούλιο, που είναι το μόνο θεσμικό όργανο της ΕΕ που εκλέγεται άμεσα από τους πολίτες της Ένωσης και η στήριξη της δημοκρατίας ανά τον κόσμο αποτελεί προτεραιότητά του, στέλνει αντιπροσωπείες παρατηρητών για την παρακολούθηση των εκλογών σε τρίτες χώρες.

Η αντιπροσωπεία του Ευρωκοινοβουλίου είχε συναντήσεις και συσκέψεις επίσης με την Αντιπροσωπεία της ΕΕ στο Μαυροβούνιο, με αρχηγούς και εκπροσώπους των πολιτικών κομμάτων και των εθνικών μειονοτήτων και με την Κεντρική Ομάδα της Αποστολής Παρατήρησης Εκλογών του ΟΑΣΕ. Αντάλλαξε επίσης απόψεις με πολιτικούς και εκλογικούς αναλυτές για το νομικό πλαίσιο, το εκλογικό σύστημα, την εκλογική διαδικασία καθώς και για το ρόλο των Μέσων Ενημέρωσης στις εκλογές.

Παρακολουθήστε στον παρακάτω σύνδεσμο πλάνα με τη συνάντηση Νίκου Παπανδρέου με τον Πρόεδρο του Μαυροβουνίου καθώς και δήλωσή του για την επίσκεψη στο Μαυροβούνιο: